બેઇજિંગ/સિયોલ: એશિયાની બે તસવીરો શુક્રવારે દુનિયા માટે ચર્ચાનો વિષય રહી. શરૂઆત કોરિયન પેનીન્સુલાથી થઇ, જ્યાં પહેલીવાર ઉત્તર કોરિયન સરમુખત્યાર કિમ જોંગ ઉને દક્ષિણ કોરિયન જમીન પર પગ મૂક્યો. 65 વર્ષોમાં આવું પહેલીવાર થયું છે જ્યારે ઉત્તર કોરિયાનો કોઇ શાસક દક્ષિણ કોરિયા આવ્યો હોય. બીજી તસવીર નરેન્દ્ર મોદી અને શી જિનપિંગની હતી. બંને નેતાઓ છેલ્લા ચાર વર્ષમાં 11મી વાખત હાથ મેળવી રહ્યા હતા પરંતુ આ વખતે બંનેની મુલાકાત ઐતિહાસિક હતી. ઐતિહાસિક એટલા માટે કારણકે મોદી આ વખતે ઔપચારિક વાતચીત માટે ચીન ગયા હતા.